Verð á tunnunni af hráolíu féll um 4,34 prósent í Bandaríkjunum í dag , eftir að Donald Trump , Bandaríkjaforseti , hafi ávarpað þjóðina , og talað fyrir því að spennan í deilu Írans og Bandaríkjanna færi nú minnkandi . Íran skaut flugskeytum að tveimur herstöðvum Bandaríkjanna í Írak í gær , en enginn lét lífið . Trump sagðist vilja forðast stríð , en Bandaríkjaher væri alltaf undirbúinn fyrir átök , og myndi verja landið og hagsmuni þess , ef þess væri þörf . Hann sagði enn fremur að ógnarstjórnin í Íran , hefði ekki lengur þá stöðu að geta ógnað umheiminum . Auglýsing Þrátt fyrir yfirlýsingu Trumps , þá eru deilur í Bandaríkjaþingi vegna stefnu Trumps - og þá einkum skorti á upplýsingum um stefnu hans gagnvart Íran - viðvarandi . Bæði þingmenn Demókrata og Repúblikana hafa gagnrýnt Trump og þjóðaröryggisráðgjafa hans fyrir skort á samráði . Olíuverð hækkaði skarpt þegar spenna fór vaxandi í deilu Bandaríkjanna og Íran . Um 40 prósent af olíu sem flutt er með skipum á markað fer um Persaflóa , en það er um 20 prósent af allri olíuframleiðslu heimsins . Átök í ríkjunum í grennd - Írak og Íran - hafa af þessum sökum yfirleitt mikil áhrif á þróun olíuverðs . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .